
Séni Capoulié, Génto Réino 
Beéu Counfraire dou Counsistori, 
Car felibre e ami, bello Laureto, bello Miréio, 


Lou 19 d’abriéu 2015, lou Majourau Lucian Durand plegue sei parpello 
apres agué passa sus Terro quasimen 86 an d’uno vido pleno de voio e 
d’estrambord menado per uno estello santo e bén-voulénto. Pér lou 
quatren coup, la Cigalo déu Mount-Venttri vengué dounc véuso. Dous 
an pus tard si pauve touto rassegurado sus moun pitre de Marsihés (lou 
tresen de sa bello caminado) e que sémblo aro de li éstre bén arrapado, 
que siéu pas lou marrit boumian que I’a d’unei que mi voulien fa passa... 
E coumo va vou nouesto venerablo tradicien felibrenco, e coumo va fara 
peréu moun sucessour, m’atrobi davans vautrei touti pér prounouncia lou 
laus de noueste ami, noueste coumpan de routo. Vous dirai qu’en mai 
d’éstre un moumen soulenne emai proutoucoulari, es un ounour vertadié 
e sincere pér i¢u. Mai fa lou laus de soun davancié, es de facto coumo 
s’impauva biougrafe. Mume s’aguéri en 1991, qu’aviéu 17 an e enca toui 
mei péu sus la tésto, lou plesi de rescountra Lucian pér lou proumié coup 
a ma proumiero Santo-Estello au Martegue, |’a bén de cavo que sabiéu 
pas d’aquel ome de grando valour umano toujour lisquet, siau e 
sourrisént. 


Téni dounc soulide a remarcia foueco amistadous pér soun ajudo 
atenciounado, Laureto, sa mouié, e Miréio, sa fiho, pér tout ¢o que nous 
mando a la famiho e au travai. Puei, lou réire-Capoulié Péire Fabre, l’un 
dei rarei gardian fidéu de la memori dou Felibrige, pér tout ¢o que toco a 
sa vido de felibre, Majourau, Assessour de Prouvengo. 


Alor, au juste, que poudén garda coumo marcant de la valénto caminado 
umanisto emai apassiounado d’aquéu felibre de la bouono saco, aquéstou 
Prouvencau dou gros grun que soun istori coumen¢geé lou siécle passa 
souto la capo dou souléu de Prouvengo entre que lou F. avié pér capoulié 
Marius Jouveau ? 


Avans de vous presenta lei moumen maji d’aquelo success story - que 
n’es uno vertadiero, reprendrai lei mot qu’escrigué lou Majourau Durand 


dins lou laus que 
prounouncié en l’ounour de 
Péire Rouquette, noueste 
davancié, a la Santo-Estello 
de Nime en 1990. Li fagué 
auvi uno citacien de soun 
peirin dins lou Felibrige, 
Frederi Mistral nebout, que 
pauvavo ansinto sa 
definicien dou felibre : « 
Felibre ! vou dire patrioto 
miejournau e noun pas unicamen poueto, escrivan, letru. » E lou nouvéeu 
Majourau de l’apoundre : « Noun siéu qu’un patrioto miejournau, 
afouga, de segur, mai simplamen per ¢o que lou Mestre de Maiano 
apelavo lou « sentimen de rago », e que despiéi proun tems, atetouni au 
terradou, ai apara coume se pou li tradicioun de ma Prouveéncgo e me siéu 
liga en tout ¢o que pou adurre l’unioun e la freirejacioun dintre li felibre 
di Pais d’O, e tout aco en fasént fisanco a la jouinesso de nostis escoulan, 
que soun lou Deveni dou Felibrige. » Aco pauva, anan véire ensén que 
tout escrivan vo pouéto que Lucian fugue pas, aura pamens, mi va crési 
voulountié, escri sei pus béllei pajo dins soun libre de famiho emé 
Laureto, sa bello mouié, que li pourgéron touei dous tout soun amour a 
Miréio, sa fiho emai a sei falen, Guihaume e Bastian. Tambén dins | ’istori 
dou Martegue bouonodi soun ativeta proufessiounalo d’agént inmoubilié 
coumo emé la « Capou » coumo dien, e lou Festenau dou Martegue. 
Enfin, dins lou grand libre dou Felibrige de l’acien, aquéu dei felibre 
mantenéire coumo aquéu dei felibre majourau ! 


A la coumengango d’aquelo aventuro de trio, Maiano. Lucian li nasqué 
lou 30 de setémbre 1929 dins uno famiho de paisan. Sénso li veire uno 
meno de pradestinacien quasi deterministo que nous ajudarié pér 
coumprendre soun engajamen felibren, poudén li liegi au mens uno 
guignado bén uroue. Coumo que vague, la filiacien de Lucian a Mistral 
es Ouficialo e si capito d’éstre dins l’aubre genealougi bouonodi lei 
Poulinet. Qu vous a pas di qu’un mume sang bouiént pér apara sa terro 
sarié esta uno marco de famiho, de Mistral a4 Miréio... Durand... en 


passant pér Lucian. E puei, leis acamp felibren duvon bén vous atrina a 
la Causo quand sias pichot pér vous douna d’alo, parai ? 


Soun paire, Marius, fiéu unique, fugue meinagié. Sa maire, Taréso Bard, 
de Gravesoun, vengué dou mitan dei founciounari que parlavo « lou 
bouon frangés » talamen que la subre-noumavon « la damoto ». E coumo 
la pichoto istori caup toujour dins la grando, quand sias en 1913 lou chefe 
de la garo de Gravesoun coumo Aguste, soun grand dou coustat de sa 
maire, ebé, aves l’ounour de li véire passa un prasidént de la Republico, 
Ramoun Poincaré ! E quand rigourous que sias, vous sias douna la peno 
de desviroula lou gros tapis rouge e que lou vagoun s’arrésto a coustat... 
vous cargas d’uno couléro que la famiho Durand n’en parlo enca galoio 
e risénto de generacien en generacien. 


Pér aprene lou legi e l’escriéure, lou pichot Lucian ane a l’escolo dou 
Diable... coumprenés |’ escolo laico e publico. Em’un paire rouge, degun 
n’en fugué estouna. E se li poudié pas ana bén long-téms en averant soun 
Certificat d’Estudi, aco s’apren a-n-uno marrido malautié que lei mégi de 
Pepoco li poudien plus fa grand cavo... Mai fugué sénso coumta la 
devoucien de sa bouono meireto pér soun grandet coumo per la Vieérgi 
qu’emé I’intercessien de Nouesto Damo de Graci e de soun mantéu 
benesi fagué miracle ! Un coup tout requinquiha, lou joueine Maianen 
ané travaia ei champ ‘mé soun paire, ¢o que l’estrambourdavo pas mai 
qu’aco. Pamens, aquelo esperiénci de la terro li baié proubable lei rego 
prafoundo de sa persounalita atravalido, rigouroue, drecho, pourtado per 
un amour de l’obro bén facho e bén acabado. 


Lucian s’interessé proun joueine ei tradicien coumo 4a la lingo 
prouvencalo qu’éro enca parlado per téuti dins la vido vidanto de soun 
vilagi. Trei coup segur que Maiano es uno terro de proumiero per soun 
aparamen despuei qu’emé soun obro, Mistral n’en fagué uno capitalo de 
Prouvéngo vengudo famoue dins lou mounde entié. Alor que soun paire 
coumprenié pas bén coumo lei cavo dou passat poudien I’atriva, sa maire 
éro mai bén-voulénto. Es coumo aco que fin-finalo Lucian aprengué lou 
galoubet emé Jousé Artaud, méstre de masseto maianen, que li dorbigué 
tout d’uno lei pouarto dou mounde felibren. 


Es a-n-aquelo epoco que rescountré Frederi 
Mistral nebout qu’ague pér lou joueine Durand, 
tout afouga coumo un cadéu, uno amista 
sincéero e que li fagué descurbi la vido emai 
Vobro de soun ouncle, Prémi Nobel de 
$ literaturo. En 1946, jugué pér lou proumié coup 
RS ‘mé Li Cardelin de Maiano 


coumo tambourinaire davans lou toumbéu dou 
Méstre quouro li vengué tambén juga, aculi pér 
lei felibre prouvengau, lou vidulouncelisto 
Pablo Casals, artisto republican catalan 
fouerobandi pér lou generau Franco. Lucian 
© 55" prengué alor counsciénci coumo Mistral 
poudié miés éstre counsidera de dela de 
nouéstei frountiero qu’en Prouvéncgo. L’aventuro fagué que de 
coumenca. Bouonodi la moulounado de fésto terradourenco d’ eici, d’eila, 
Lucian fagué pau a cha pau la counouissén¢o de mant-un group fouclouri 
coumo Lou Velout d’Arle e Lei Cigaloun arlaten. 


Es coumo aco qu’un béu jour lou joueine e béu Lucian rescountré dins 
uno fésto de Sant-Andiou la bello e joueino Laureto de la voues 
cristalino... Counouissén la seguido ... Anavon parteja touto uno vido de 
téms sa mumo passien pér Prouveénco, sa lingo, sei tradicien au plus aut 
nivéu em’un fue sacra que douneé de voio en touis aquélei que crouséron 
sa routo. Si maridéron lou 17 d’abriéu 1952. Laureto, bello coumo uno 
reino de Prouvéngo, pourtavo lou viésti tradiciounau d’arlatenco. 


En 1959, neissé Miréio que semblavo elo peréu de si carreja uno bouono 
astrado dins soun pichoun noum ... En 1956, aprés agué fa sei 
proumicreis armo ei Cardelin, Lucian foundé La Masseto maianenco. 
Aquelo valénto chouarmo de tambourinaire acoumpagné Lou Velout 
d’Arle dins sei boulegadisso. Es coumo aco que lei Durand, talo de cigalo 
en alo, perseguiguéron inalassable de fa créisse soun maiun de relacien 
amistadoue bouonodi de catau emé leis istitucien que n’en fasien partido 
coumo Peéire Gontard de la Counfederacien naciounalo dei groupe 


fouclouri francés vo Carle Rostaing, Capoulié dou Felibrige, vo Andriéu 
Chamson, Majourau emai Academician francés, vo enca Marcéu Bonnet. 
Un jour, alor que dinavon co de |’ Abat generau dei Pramountra de Sant- 
Miqueu de Ferigoulet, Paire Norbert Calmels, lei Durand rescountréron 
Enri Tomasi, lou grand coumpousitour. Un chale ! La Masseto 
maianenco e soun prasidént, Lucian, regubéron un pau pus tard un 
dedicadis em’un troues de musico en trei partido, Suite calendale per 
galoubet-tambourin... Laureto canté dins de rapresentacien emé sa voues 
meloudiouso. 


D’aquésteis annado, Lucian e Laureto refourtiguéron soun enavans pér 
fa passa la fe e1 joueinei generacien, en veneént de pedagogue de trio dins 
sa patrio. Mai, em’uno voio arderoue coumo aco, poudien plus talamen 
teni en placo. D’autant que lou travai de la terro lei fasié pas talamen 
pantaia. Mai enca, avien un bati-bati pus fouart pér lei cavo de la vilo. Li 
falié éstre mounte la vido fourniguejavo proun pér assadoula sa voio pér 
viéure emé un grand « V ». Bén avisa, bello sentido ! Qu saup coumo 
fagué, mai Lucian seguigue un cous dins l’inmoubilié alor que travaiavo 
enca ’mé soun paire e fasi¢é tambourinaire dins lei fésto. Puei, un ami li 
counseié d’ana véire dou coustat dou Martegue que l’avié de posto dins 
la chimio a boudre. 


A la debuto deis annado 1960, lou joueine e galant paréu e la pichoto 
Miréio quitéron Maiano per ana planta caviho au Martegue aprés agué un 
tems viscu 4 La Médo e Carro tau "Marius e Janeto" coumo l’agradavon 
de dire, lou de Roubert Guediguian, un Marsihés (enca e toujour). Lucian 
coumencé a |’usino tout en gagnant de sou lou souar emé de sarvici a 
Poustau, passé pér Naphtachimie. Mai, coumo la terro emé |’araire a 
Maiano, |’endustrio emé sei machino fugué pas talamen soun céntre 
proumié. Verai, Lucian voulié éstre soun patroun a-n-¢u. Es coumo aco 
que dorbigué en 1964 uno agén¢o inmoubiliero au Martegue, aguént uno 
secretairis de trio, Laureto, qu’elo avié soun Certificat d’estudi. 


Fin qu’en 1969, en bouon Martegau targué dins qu’uno journado sei 
doues ativeta proufessiounalo dins l’agéngo e dins l’usino ! Sabén la bello 
seguido. Lucian lou "self made man" de Prouvéngo (l’ome que si fagué 


soulet au nouestre) vengué léu un noutable foue¢o respeta dins touto 
Pencountrado. 


Fau dire qu’en mai deis afaire, lei Durand faguéron obro de titan pér 
proumoure la lingo e la culturo prouvengalo dins sa vilo. Aprés agué fa 
fouego recerco sus lou viésti, lei danso, lei tradicien dou Martegue, 
foundéron en 1963 La Capouliero dins lei piado de La Libelulo 
martegalo qu’éro plus troup gaiardo.... Escolo felibrenco tre 1967, "La 
Capou" poudié coumta sus lou gaubi eficace de soun cabiscou que dins 
sa proumiero demando de suvencien au proumié consou del’ epoco, parlé 
clar de reviéuda lei tradicien pér fa tournamai dou Martegue la Veniso 
prouvengalo, e pas soulamen uno ciéutat dou petroli, pecaire ! Ome de 
relacien publico e de coumunicacien, Lucian s’adreissé parieramen 
davans sei coulégo dou Rotary Club que n’en fasié partido, en apielant 
mai sus |’idéio de la trasmessien ei joueine qu’éro capitalo. 


Dins aquésteis annado 1960, "La Capou" fagué léu l’empeéri, touto bén 
armado que fugue d’un enavans gaire coumun en mai d’uno couscieénci 
pounchudo per lei cavo de qualita. Verai que lei Durand vous meneéron 
soun veisséu coumo de capitani d’entre-presso... 


Es ansinto que vous respeliguéron lei Fue de Sant Jan, lei vihado 
calendalo, emai tout lou resto ! De coutrio emé I’ativeta artistico (lou 
viesti, la musico, la danso), ’'aparamen de la lingo li tengué tambén leu 
sa bouono placo. Tre 1964 la Pastouralo Maurel fugué mai jugado 
bouonodi la chouarmo dei Pastouralié martegau. De cous de lingo 
prouven¢alo coumencéron au Licéu dou Martegue, puei au séti de La 
Capouliero. Per la coumunicacien, aco parlo soulet que lei Durand fasien 
pas lei cavo a mita... Vous passavon 4a |’estamino toui leis article de la 
preisso pér amesura coumo éro grosso la restountido de sei 
manifestacien. Coumtéron pas soun téms per proumoure soun 
assouciacien en counvidant sémpre que mai lei journalisto. Ramenten 
qu’a-n-aquelo epoco, éro pas tout plan pér uno escolo felibrenco. Pér fa 
court, trevavo toujour l’oumbro martegalo de Carle Maurras emé lou 
biais de véire que vaquito : ducitan voulié dire gaucho moudernisto e 
felibre voulié dire maurassian de la drecho counservatrigo. Justamen, lei 


Durand voulien douna la bello provo que si poudié éstre felibre e fa de 
cavo mouderno sénso éstre ducitanisto... E tout aco em’uno voulounta 
sincéro emai demoucrato de fa la balanco pér pas qu’entendeguessian 
qu’un souen soulet de lamumo campano... Es coumo aco que crebé l’uou 
lou group Lou Dard emé Miréio Durand, Alan Jourdan e Marc Peron, lei 
treis ami de toujour. En 1978, de-longo en acordi emé soun biais de 
counsidera la jouinesso, passé lou flambéu de la prasidénci a-n-un 
joueine, Marc Peron. 


Disié toujour que voudrié pas qu’uno escolo s’envieiguésse emé soun 
prasidéent... En 1989, la neisséngo dou Festenau dou Martegue 
restountigué coumo uno counsacracien pér Lucian e Laureto. Verai, leu 
leu aquestou festenau veneue lou plus gros counsacra ei culturo dou 
2 : mounde dins Jl’Uropo dou 
miejour. Mi raménti qu’agueri 
mume lou plesi de fa lou 
id proufessour de prouvengau en 
1993 dins lou proumier estagi de 
lingo prouvencalo ourganisa pér 
lou Festenau. 


1989... uno grando annado... 
estent que Lucian Durand fugue 
elegi Majourau souto lou capoulierat de Pau Roux, en venént lou quatren 
titulari de la Cigalo dou Mount-Venttri aprés Marius Bourrelly, Péire 
Bertas e Péire Rouquette. Encarta dins lou Felibrige en 1953, qu’avié alor 
24 an, pas mai, emé lou n°6224, prengueé 36 an aprés, sa placo dins un 
Counsistori que vigue si targa douei sensibleta : d’un coustat lei majourau 
mai "mistralen", de l’autre lei majourau mai dubert eis idéio ducitanisto. 
Aco li douné proubable mai l’envejo au nouvéu Majourau d’apasima lei 
cavo en troubant de soulucien... E coumo toujour, bén lun de 
s’acountenta de soun nouveu titre, lou Majourau Lucian Durand si groupé 
d’en plen dins uno vertadiero messien felibrenco. 


Souto lou capoulierat de Péire Fabre, vengué assessour de Prouvéng¢o en 
1993 en seguido dou Majourau Roubert Fouque defunta. Anavo escriéure 


lei pajo d’uno ativeta drudo dins lou Felibrige emé soun gaubi coustumié, 
coumo v’avié toujour fa dins sa vido, en famiho, au travai, a “La Capou", 
au Rotary, au Festenau... 


Vous paralarai proumié d’un tout nouveéu buletin, Lou Liame dou 
Counsistori, « buletin reserva esclusivamen i majourau » que pareigué 
siéis an de tems de janvié 1993 a nouvembre 1998. Un proujét que devié, 
va citi, « douna un pau mai de voio i Majourau que vesén jamai, per 
afeciouna un pau mai aquéli que véenon regulieramen a nostis acamp e 
per manteni lou Counsistori de longo en acioun. » Si vis clar aquito la 
voulounta de noueste counfraire, qu’avié soun franc-valentin de pourta 
uno bello péiro au clapié d’un felibrige mai atravali e toujour miés 
ourganisa e uni. Aquéstou proujét, coumo lou résto, s’encapé bén, 
d’autant mai qu’a-n-aquelo epoco, nouesto istitucien venerablo saché 
douna sa placo au plus joueine Capoulié de soun istori, Péire Fabre. 


Vous parlarai peréu de la grosso part que prengue dins la coumessien per 
chanja leis estatut dou Felibrige tre 1994 e que fuguéron vouta en 1997. 
Lou Majourau Durand que disié éu-mume, que falié « metre d’oli » per 
fa avans, siau, n’en bouté proun, tout umble, sincére emai rigourous que 
fugue. Bessai de troup per d’unei... Coumo pér sa proupousicien 
revouluciounari o quasi de crea un « majouralat ounourari » per lei 
counfraire que pér uno rasoun, uno autro li pourrien plus participa au 
Counsistori coumo en d’autreis evenimen per ajuda lou Felibrige d’éstre 
praseént dins la soucieta de vuei. Siguésse esta Capoulié dou Felibrige que 
lou Majourau Durand sarié esta un bouon Capoulié. Degun n’en douto. 
Mai resté de-longo plenamen estaca a |’idéio de leissa touto sa placo a la 
jouinesso. E coumo assessour, fugué un assessour de trio. Lou Réire- 
Capoulié Péire Fabre n’en parlo toujour coumo 1|’un de sei meiour pieloun 
qu’agueésse agu la chango de pousqué coumta dessuto tout de long de 
soun capoulierat. 


Ome de la counsentido, lou Majourau Durand, Assessour de Prouvéngo, 
rapresenté eficace lou Felibrige dins aquelo pountannado dins mant-un 
proujét de coutrio emé d’assouciacien coumo lou mouvamen Parlaren 
beileja per Marc Audibert, l’JEO e lou CREO-Prouvengo beileja per Jan 


Saubrement. Citarai lou Col’Oc (Centre d’Ouralita de la Lengo d’O) 
vengu despuei lou Cep d’Oc, ’ AELOC (Assouciacien pér |’Ensignamen 
de la Lengo d’O), vo enca lou Ciel d’Oc (Centre Infourmati de l’Escri en 
Lengo d’O) beileja pér lou Majourau Bernat Giely e Tricio Dupuy. Fugue 
tambén prasidént de Telev’Oc qu’asseguré leis emessien en lingo 
prouvengalo sus Franco 3 sénso oublida lei quatre Titin en prouvencau 
que crebéron |’uou en mai dou filme vengu culte per touti, Malaterra, 
dou grand Felipe Carrese, un Marsihés, enca un... 


Tambén, Lucian prengué sa placo au Counséu academi dei lingo, en 
rapresentant lou Felibrige, « counsciént de l’imperiouso necessita que 
represento la trasmessioun de la lengo », coumo va digué lou Reéire- 
Capoulié Péire Fabre quouro li remetegué la decouracien prestigioue de 
Chivalié deis Art e dei Letro lou 23 de mai 2003. Un titre d’autant mai 
amerita que l’Ordre deis Art e dei Letro vén justamen recoumpensa 
aquélei que si soun fa remarca pér sa creacien dins leis art vo dins la 
literaturo vo enca pér agué adu sa peiro a l’espandimen deis art e dei letro 
en Franco e dins lou mounde. 


Verai, en mai de soun acien au Martegue, en Prouvenco vo dins toui lei 
pais d’O, Lucian Durand sabié regarda lun de dela de l’ourizount, bén 
mai lun que leis Aup e lei Pireneu. Laureto si souvéne quouro en 1980 
ané emé Lucian en Catalougno — nouvelamen libro — pér acoumpagna 
lou Capoulié dou Felibrige, Reini¢é Jouveau. Fuguéron regu coumo de rei 
per lou 150% anniversari de la neissén¢o de Frederi Mistral. Car dins lei 
relacien internaciounalo avén de béus eisémple peréu que fan véire 
coumo Lucian si groupé emé voio ei proujét marquant simboulicamen 
leis esperit e fent counouisse lou Felibrige coumo |’obro de Frederi 
Mistral de pertout. L’eisémple deis auciprés de Chipro n’es un que 
comto. En 1963, a la demando de 1’estaca a la culturo de 1’ Ambassado de 
Franco a Chipro, Lucian mandé |’an d’aprés de grano d’auciprés dou Mas 
dou Juge que fuguéron plantado en 1964 l’annado dei counmemouracien 
dou 50: anniversari de la mouart de Mistral, a l’entour dou toumbéu de 
l’eros Kiriacos Matsis, joueine patrioto defunta en 1958. 


Puei, a respét dei proujét de valourisacien de noueste béu patrimoni 


prouvencau, Lucian Durand resté pas en rado coumo per eisémple en 
2005, la souscripcien pér restaura lou toumbeéu de Charloun Rieu vo 
aquéu pér sauva lou Mas de la Favouiano. Segur, tout aco si faguée jamai 
soulet. Falié fa d’acamp, manda de letro, d’entrévo emé de journalisto... 
Aco parlo soulet que Lucian, tout generous emai de-longo en aio si douné 
proun de peno per trouba de mecéno, quand mandavo pas éu-mume sa 
man au pouerto-fueio. 


Enfin, Lucian Durand fugue, pér lou biais de soun beu-fraire Roubert, 
Pun deis artisan de la jurado dou Prémi de la Voucacien prouvengalo de 
la Foundacien Vouland que sa toco éro justamen d’ encouraja la jouinesso 
en la recoumpensant de seis acien per la lingo e la culturo prouvengalo. 


Per clava, dirai ¢o que vaquito. Lucian fugué un grand felibre. Aco parlo 
soulet. Fugue avans tout un ome de coumunicacien, dei relacien umano, 
de la counsentido. Un felibre que fourcé lou respét tout atravali que fugue 
emé soun sang mieterran. Un felibre que lou Felibrige n’en comto pas 
tant qu’aco d’aquesto meno dins soun istori au séns fouart, noble e large 
dou mot, valént-a-dire lou revihaire de cousciénci de soun endré. Un 
felibre que bén lun de s’acountenta d’agué un numero de carto, fugué un 
patrioto de sa vilo, de sa regien que pertout, rigourous e entié, reviéudé 
lou sentimen de sa raco latino, de soun tarrraire en empurant la fe de 
nouéstei réire. Un ome tarriblamen estaca a la jouinesso, en assajant de- 
longo de coumpauva emé |’impoussible perqué quand sias justamen 
joueine, avés pas pou. Un ome que d’aquelo jouinesso n’en gardé au 
couar emai en tésto |’etarnalo béuta. Un ome que fin qu’a soun darrier 
alen fugue soulide un inne a la jouinesso eterno de l’esperit. E vaquito 
que mi crési que la fraso famoue de Frederi Mistral « Lis aubre que van 
founs soun li que mounton aut » pou a-n-elo souleto resumi |’astrado 
trelusénto ddu Majourau Durand. 


Verai, tout de long de sei 86 an d’uno bello e flamo vido, Lucian si sara 
enaussa galoi e tout plen de voio e d’enavans per toujour parteja emé leis 
autre, emé I’Autre. Avés di s’enaussa ? Sempre que mai ! Imaginas dounc 
un joueine peisan maianen vengu noutable martegau, un prasidént 
foundadou de la Masseto maianenco vengu cabiscou foundadou de La 


Capouliero, la chouarmo tarradourenco prouvengalo qu’es de tout segur 
la pus famoue dins lou mounde, vo encaro un joueine felibre mantenéire 
fa Majourau dou Felibrige puei Assessour de Prouvéngo, vo enfin d’un 
autre biais enca mai clar e courtet de véire lei cavo : un Prouvengau de la 
terro que sénso soun certificat d’esttdi averé soun séti au Counséu 
academi dei lingo de-z-Ais-Marsiho e fugué guierdouna de la 
decouracien prestigoue deis Art e dei Letro. 


Lucian. Fier emai esmougu de prendre ta seguido dins la bello istori de 
la nouestro Cigalo d’or, es a tu que m’adréissi aro : mi poues créire que 
tant que la Cigalo déu Mount Venturi cantara sus moun pitre, 
countuniarai d’oubra, fouart coumo un Tur, dins un Felibrige 
qu’Oucupara sémpre sa placo touto, dins la soucieta d’encuei e bén mai 
enca. Un Felibrige que tendra mai enca soun role d’académi senso jamai 
cala de travaia pér proumoure la lingo dins la vido vidanto. 


Un Felibrige que restara mai que tout autre mouvamen, |’espaci istouri 
que fedéro la grando e bello famiho d'O emé sei mant-un biais de 
councebre la questien d’O, talo uno arco, en s’apielant sus lei felibre 
segur, aquéstei reviheire de counsciénci, mai pas soulamen. En s’apielant 
tambén sus ¢o que fa lou drudigi de nouesto soucieta, adounc sus toui lei 
fouarco vivo, d6u mounde ecounoumi au mounde pouliti en passant pér 
aquéu de |’educacien, de la culturo, deis art... 


Un Felibrige que, pus lun que leis Aup e lei Pireneu, restara lou tolus 
trelusént de |’ Argue latin, 6u-mume foundamento majouralo de nouesto 
identita pér uno Uropo qu’a tant besoun de nautre. 


Bén mai enca, dessouto sa baniéro e soun estello dei sét rai, un Felibrige 
que sara lou Forum dei lingo roumano que, souto toui lei latitudo, fan 
clanti lou signe noble de famiho de nouesto identita masclo, antico, latino 
emai mieterrano. 


Pousquésse la Cigalo dou Mount-Venturi mi douna |’enavans e lou tems 
necite pér fa capita aquéstei béu proujét avans que quitésse moun couar 
pér ana trouba lou de moun sucessour. 

